ກະຊວງ​ຍຸດຕິ​ທຳ ສຫລ ຈະສືບສວນ ກົມ​ຕຳຫຼວດ ເມືອງ Ferguson (ສະໄລດ໌/ວີດີໂອ)
ກະຊວງ​ຍຸດຕິ​ທຳ ສຫລ ​​ປະກາດ​ວ່າ ຕົນ​ຈະ​ທຳ​ການສືບສວນ​ ທາງ​ດ້ານ​ສິດທິ​ພົນລະ​ເມືອງ ​ຢູ່ໃນກົມ​ຕຳ ຫຼວດ ​ເມືອງ Ferguson ລັດ Missouri.
ກະຊວງຍຸດຕິທຳສະຫະລັດ ໄດ້ປະກາດວ່າ ຕົນຈະທຳການ ສືບສວນສອບສວນທາງດ້ານສິດທິພົນລະເມືອງ ຢູ່ໃນກົມຕຳ ຫລວດຂອງເມືອງ Ferguson ລັດ Missouri ບ່ອນທີ່ເຈົ້າໜ້າ ທີ່ຕຳຫລວດຜິວຂາວ ຍິງ ຊາຍໜຸ່ມຜິວດຳທີ່ບໍ່ມີອາວຸດຄົນນຶ່ງ ຕາຍ ໃນລະຫວ່າງການປະເຊີນໜ້າກັນຢູ່ຕາມຖະໜົນ ເມື່ອ ເດືອນແລ້ວນີ້ ລັດຖະມົນຕີກະຊວງຍຸດຕິທຳ ທ່ານ Eric Holder ກ່າວໃນວັນ ພະຫັດ ວານນີ້ວ່າ ການສືບສວນໄດ້ມີຂຶ້ນ ຍ້ອນມີການກ່າວຫາ ວ່າ ເຈົ້າໜ້າທີ່ຕຳຫລວດຂອງເມືອງດັ່ງກ່າວໄດ້ມີການຈຳແນກ ກີດກັນຢ່າງເປັນລະບົບ ຕໍ່ຊາວເມືອງຄົນຜິວດຳ ທ່ານ Holder ເວົ້າວ່າ ທ່ານກ່າວວ່າ ການສືບສວນສອບສວນ ຈະລວມທັງ ການກວດຄືນເບິ່ງ ການຢຸດກວດ ຕ່າງໆຂອງຕຳຫລວດ ການນຳໃຊ້ກຳລັງທີ່ຮ້າຍແຮງເຖິງແກ່ຊີວິດ ແລະ ການປະຕິບັດ ຕໍ່ພວກຖືກຄຸມຂັງ ປະຊາຊົນໃນເມືອງ Ferguson ໄດ້ສະແດງຄວາມວິຕົກກັງວົນ ກ່ຽວກັບຕຳຫລວດ ຫຼັງ ຈາກມີການຍິງ ທ້າວ Michael Brown ໄວ 18 ປີ ຕາຍ ເມື່ອວັນທີ 9 ສິງຫາທີ່ຜ່ານມາ ໂດຍເຈົ້າໜ້າທີ່ຕຳຫລວດ Darren Wilson ນັ້ນ ທ່ານ Holder ກ່າວວ່າ ການສືບສວນສອບສວນອີກຕ່າງຫາກ ຂອງ ລັດຖະບານກາງ ກ່ຽວກັບການສັງຫານດັ່ງກ່າວນີ້ ແມ່ນຍັງມີທາງເປັນ ໄປໄດ້ຢູ່